**МОДЕЛ УГОВОРА**

**О JAВНОЈ НАБАВЦИ ДОБАРА БР. 17/2023**

**Набавка, замена, реконструкција и санација котларнице за грејење**

Закључен\_\_\_\_\_\_\_\_\_\_\_\_\_\_\_\_\_\_\_\_\_. године између:

1. **Општина Нова Црња**, ЈНА 110, ПИБ:101595975, Матични број: 08013705, Број рачуна: 840-86640-71 код Управе за трезор, кога заступа председник општине Владимир Бракус (у даљемтексту : наручилац) са једне стране и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_, улица\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, матичниброј \_\_\_\_\_\_\_\_\_\_\_\_\_\_\_\_\_,текући рачун \_\_\_\_\_\_\_\_\_\_\_\_\_\_\_\_\_\_\_ код „\_\_\_\_\_\_\_\_\_\_\_\_\_\_\_\_\_\_\_\_\_\_\_“ (удаљемтексту: понуђач) са друге стране, у следећем:

**ПРЕДМЕТ УГОВОРА:**

Уговорне стране констатују:

* да је Наручилац спровео отворени поступак јавне набавке добара бр. 17/2023 за набавку добара – котао за централно грејање на гас за потребе Општинске управе Нова Црња.
* да је Понуђач добара доставио понуду број \_\_\_\_\_\_\_од \_\_\_\_\_\_\_ године која у потпуности одговара спецификацији из конкурсне документације.
* да је Наручилац добара на основу понуде Понуђача и Одлуке о додели уговора број \_\_\_\_\_\_\_\_ од \_\_\_\_\_\_\_ године изабрао Понуђача добара – Kотла за централно грејање на гас.

**Предмет уговора**

**Члан 1.**

Овим уговором Уговорне стране уређују права, обавезе и одговорности у погледу набавке и уградње котла на гас, капацитета котла 48 кW, комплет са осталом опремом, са припадајућим радовима, обуком запослених и пуштањем у рад а све у складу са конкурсном документацијом и понудом Извршиоца набавке број \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године, који чине саставни део овог уговора.

**Цена уговореног добра**

**Члан 2.**

Укупна уговорена цена за извршење набавке из Члана 1. овог уговора износи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а односно

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

У цену су урачунати сви трошкови:

- набавке са транспортом и свим зависним трошковима (као на пример транспорт унутрашњи и спољашњи и остало),

- инсталације и пуштања у рад уређаја, у складу са конкурсном документацијом и

- обука запослених.

Уговорене цене су фиксне и непромењиве.

**Плаћање**

**Члан 3.**

Наручилац је дужан да плаћање уговорене вредности изврши по испостављеној фактури, сачињеној на основу оверене грађевинске документације уграђене опреме и изведених радова и потписане од стране стручног надзора (овлашћеног представника наручиоца) и јединичне цене из усвојене понуде бр. \_\_\_\_\_ од \_\_\_\_\_\_\_\_\_ у року до 45 календарских дана од дана пријема фактуре Изабраног понуђача.

Наручилац се обавезује да уплату изврши на рачун извођача радова бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Комплетну неопходну документацију: листове грађевинске књиге, одговарајуће атесте за уграђену опрему и материјал и другу документацију Изабрани понуђач доставља стручном надзору који ту документацију чува до примопредаје и коначног обрачуна, у супротном се неће извршити плаћање тих позиција, што Изабрани понуђач признаје без права приговора.

**Члан 4.**

Рок за набавку, уградњу котла, комплет са осталом опремом, са припадајућим радовима на уградњи новог котла, обуком запослених и пуштањем у рад, не може бити дужи од 60 дана од дана закључења уговора.

Рок за набавку, уградњу котла са гориоником, комплет са осталом опремом, са припадајућим радовима на уградњи новог котла, обуком запослених и пуштањем у рад се продужава на захтев Изабраног понуђача а није изазван кривицом Изабраног понуђача и то у случају елементарних непогода и дејстава више силе.

Захтев за продужење рока Изабрани понуђач писмено подноси Наручиоцу у року од два дана од сазнања за околност.

Уговорени рок је продужен када уговорене стране у форми Анекса овог Уговора о томе постигну писмени споразум.

Ако Изабрани понуђач падне у доцњу са извођењем радова, нема право на продужење уговореног рока због околности које су настале у време доцње.

**Члан5.**

Уколико Изабрани понуђач не изврши набавку, уградњу котла, комплет са осталом опремом, са припадајућим радовима на уградњи новог котла, обуком запослених и пуштањем у рад у уговореном року, дужан је да плати Наручиоцу уговорну казну у висини од 0,5% од укупне уговорене вредности за сваки дан закашњења, с тим што укупни износ казне не може бити већи од 10% од вредности укупно уговорених радова.

Наплату уговорене казне Наручилац ће извршити, без претходног пристанка Изабраног понуђача, умањењем рачуна наведеног коначном рачуну.

**Обавезе Изабраног понуђача**

**Члан 6.**

Изабрани понуђач се обавезује да набави и угради котао на гас, капацитета котла 48 кW, са гориоником, комплет са осталом опремом, са припадајућим радовима на уградњи новог котла, обуком запослених и пуштањем у рад а све у складу са конкурсном документацијом и понудом Извршиоца набавке и у складу са важећим прописима, техничким прописима и овим уговором, и да по завршетку набавке, уградње топловодног котла и преда Наручиоцу уговорена добра;

* да омогући вршење стручног надзора на објекту;
* да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или поновно извођење радова, замену набављеног или уграђеног материјала и опреме;
* да уведе у рад више смена, продужи смену или уведе у рад више извођача радова, без права на повећање трошкова или посебне накнаде за то уколико не испуњава предвиђену динамику;
* да сноси трошкове накнадних прегледа комисије за пријем уговореног добра са неопходним радовима уколико се утврде неправилности и недостаци;
* да гарантује квалитет набављеног топловодног котла са уградњом с тим да отклањању недостатка у гарантном року за изведене радове Изабрани понуђач мора да поступи у року од 5 дана.

**Обавезе Наручиоца**

**Члан 7.**

Наручилац се обавезује да Изабраном понуђачу плати уговорену цену под условима и на начин одређен чланом 3. овог Уговора, и да од Изабраног понуђача, прими наведена добра и радове.

Наручилац ће обезбедити вршење стручног надзора над извршењем уговорених обавеза Изабраног понуђача, о чему закључује посебан уговор са надзорним органом.

Наручилац се обавезује да Изабраног понуђача писаним путем позове да изврши уговорне обавезе, одреди почетак радова не уградњи котла и упозна га са местом извршења уговорне обавезе.

**Осигурање и гаранција**

**Члан 8.**

Приликом закључења уговора Изабрани понуђач се обавезује да обезбеди,

1. Неопозиву и безусловну **бланко соло меницу за добро извршење посла**, плативу на први позив без приговора, роком важности најмање 15 дана дуже од дана истека Уговора. Као дан истека уговора рачуна се дан примопредаје радова на уградњи.
2. Гарантни рок за набављену и уграђену опрему и изведене радове рачуна се од датума примопредаје уговореног добра. Гарантни рок за све коришћене материјале је у складу са гарантним роком произвођача рачунато од датума примопредаје уговореног добра.

Наручилац има право да тражи продужење гаранције за отклањање недостатака у гарантном року уколико Изабрани понуђач на писмени позив Наручиоца не отклони недостатке у извођењу радова, односно не усклади квалитет материјала и извођење са захтевима Наручиоца.

Извођач се обавезује да на дан примопредаје предмета јавне набавке, преда Наручиоцу средство финансијског обезбеђења за отклањање грешака у гарантном року бланко сопствену меницу, која мора бити евидентирана у Регистру меница и овлашћења Народне банке Србије.

Меница мора бити потписана од стране лица овлашћеног за заступање, а уз исту мора бити достављено попуњено и потписано менично овлашћење-писмо, са назначеним износом од 5% од укупне вредности уговора без пдв-а. Рок важења менице је 5 (пет) дана дужи од гарантног рока. Уз меницу мора бити достављена копија картона депонованих потписа, који је издат од стране пословне банке, коју извођач наводи у меничном овлашћењу-писму.

Наручилац ће уновчити средство финансијског обезбеђења за отклањање грешака у гарантном року, у случају да извођач не изврши обавезу отклањања квара, који би могао да умањи могућност коришћења предмета уговора у гарантном року.

**Гаранцију за отклањање недостатака у гарантном року** Наручилац сме да наплати уколико Изабрани понуђач не отпочне са отклањањем недостатака у року од 5 дана од дана пријема писменог захтева Наручиоца.

У том случају Наручилац може ангажовати другог Извођача радова и недостатке отклонити по тржишним ценама у складу са правним стандардом о пажњи доброг привредника.

**Члан9.**

Гарантни рок за набављену и уграђену опрему и изведене радове износи\_\_\_\_ (минимум две ) године рачунајући од дана примопредаје. Зa уграђен материјал важи гарантни рок у складу са условима произвођача, који тече од дана извршене примпредаје уговореног добра Наручиоцу.

Изабрани понуђач је дужан да на дан извршене примопредаје који су предмет овог уговора, записнички преда Наручиоцу све гарантне листове за уграђену опрему и материјал као и упутство за руковање.

**Члан 10.**

За укупан уграђени материјал Изабрани понуђач мора да има сертификате квалитета и атесте који се захтевају по важећим прописима и мерама за котао, и уграђен материјал неопходан за уградњу котла у складу са техничком документацијом.

Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.

Изабрани понуђач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

Надзорни орган има право да врши стручни надзор над извођењем уговорених обавеза.

**Примопредаја уговореног добра**

**Члан 11**.

Изабрани понуђач о завршетку уговорених обавеза обавештава Наручиоца, и стручни надзор, а дан завршетка радова уписује се у грађевинску евиденцију.

Примопредаја уграђеног котла се врши комисијски најкасније у року од 5 дана од завршетка уговорне обавезе.

Комисију за примопредају чине по један представник Наручиоца, Стручног надзора и Изабраног понуђача.

Комисија сачињава записник о примопредаји.

Изабрани понуђач је дужан да приликом примопредаје преда Наручиоцу, пре техничког прегледа, попуњене одговарајуће табеле свих уграђених материјала са приложеним атестима.

Грешке, односно недостатке које утврди Наручилац у току извођења или приликом преузимања и предаје уговорених обавеза , Изабрани понуђач мора да отклони без одлагања. Уколико те недостатке изабрани понуђач не почне да отклања у року од 3 дана и ако их не отклони у споразумно утврђеном року Наручилац ће уговорене обавезе поверити неком другом извођачу на рачун Изабраног понуђача.

Евентуално уступање отклањања недостатака другом извођачу Наручилац ће учинити по тржишним ценама и са пажњом доброг привредника.

**Коначни обрачун**

**Члан 12.**

Коначна количина и вредност набавке по овом Уговору утврђује се на бази стварно изведених радова оверених у грађевинској евиденцији од стране стручног надзора и усвојених јединичних цена из понуде које су фиксне и непроменљиве.

Коначни обрачун се испоставља истовремено са записником о примопредаји.

**Раскид Уговора**

**Члан 13.**

Наручилац задржава право да једнострано раскине овај Уговор уколико Изабрани понуђач касни са извођењем преузетих уговорних обавеза дуже од 15 календарских дана.

Наручилац задржава право да једнострано раскине овај Уговор уколико извршени радови на уградњи котла не одговарају прописима или стандардима за ту врсту посла и квалитету наведеном у понуди Изабраног понуђача, а Изабрани понуђач није поступио по примедбама стручног надзора.

Наручилац може једнострано раскинути уговор и у случају недостатка средстава за његову реализацију.

Уколико дође до раскида Уговора пре завршетка уградње и реконструкције котларнице чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Уговор се раскида писменом изјавом која садржи основ за раскид уговора и доставља се другој уговорној страни.

**Остале одредбе**

**Члан 14**.

За све што овим Уговором није посебно утврђено примењују се одредбе Закона о планирању и изградњи објеката и Закона о облигационим односима.

**Члан 15.**

Прилози и саставни делови овог Уговора су:

- понуда продавца бр.\_\_\_\_\_\_\_\_\_\_\_\_од\_\_\_\_\_\_\_\_2023. Године

**Члан 16.**

Све евентуалне спорове уговорне стране ће решавати споразумно. Уколико до споразума не дође, надлежан је Привредни суд у Зрењанину.

**Члан 17.**

Овај Уговор ступа на снагу даном потписа свих уговорних страна.

**Члан 18.**

Овај Уговор је сачињен у четри једнаких примерака, по два за сваку уговорну страну.

|  |  |
| --- | --- |
| **ПОНУЂАЧ**  , директор | **НАРУЧИЛАЦ**  Владимир Бракус, председник |

**НАПОМЕНА: Потребно је да понуђач попуни модел уговора.** Овај модел уговора представља садржину уговора који ће бити закључен са изабраним понуђачем.